cyanic-selkie/wikianc huggingface dataset:
Steve Morgan
Wolverhampton Wanderers FC
Den 21. mai 2007 fikk han kjøpe Wolverhampton Wanderers FC fra Jack Hayward for den symbolske summen 10 pund mot at han forpliktet seg til å investere 30 millioner pund i klubben.
Hafslundbanen
Hafslundbanen er en nedlagt industribane mellom Hafslund i Sarpsborg og Sundløkka i Fredrikstad. Den var et sidespor til Østfoldbanen og ble åpnet 20. mars 1898 og er dermed den første, elektriske normalsporede jernbane i Norge. Den opprinnelige traséen ble nedlagt i 1973 i forbindelse med byggingen av Sandesund bru.
Banen ble brukt av Hafslund Smelteverk for industriell transport til anlegget sitt og til havna på Sundløkka. Den ble elektrifisert med 600 V likestrøm. Den 2 km lange strekningen fra anlegget til havna ble nedlagt i 1967 etter at den hadde blitt ødelagt av flom, mens resten av banen ble nedlagt seks år senere. Samtidig ble en ny uelektrifisert strekning tatt i drift mellom Vestre linje syd for Hafslund kapell og smelteverket, denne var i drift til begynnelsen av 1980-årene. Dette sporet ble revet i 2001. Ett lokomotiv er bevart ved Krøderbanen.
The Elder Scrolls
The Elder Scrolls (ofte forkortet til TES) er en serie rollespill utviklet av Bethesda Softworks. Serien består først og fremst av fem spill. Det finnes også sideløpere til hovedserien som ikke nødvendigvis er virkelige rollespill, men som foregår i den samme fantasiverden, på kontinentet «Tamriel».
De fem hovedspillene (Arena, Daggerfall, Morrowind, Oblivion og Skyrim) kjennetegnes ofte ved at de er ekstremt ikke-lineære, og at spilleren dermed har svært store friheter innenfor det å styre sin egen karakter. Det tilgjengelige landskapet er i tillegg kjent for å være enormt, spesielt i Daggerfall, der arealet er blitt anslått til å være dobbelt så stort som Storbritannia sitt.
De to første spillene i serien - Arena og Daggerfall - kan lastes ned fritt fra Bethesdas nettsted. Frigivelsene var for å markere Elder Scrolls-seriens 10- og 15-årsjubileum i henholdsvis 2004 og 2009.
Det femte og nyeste spillet i serien,  Skyrim, ble lansert 11. november 2011.
Norsk dramatikkfestival
Norsk Dramatikkfestival er en norsk festival som arrangeres annethvert år. Den drives av Foreningen Norsk Samtidsdramatikk. Det norske teatret i Oslo har i flere år vært festivalens vertsteater, men siden 2015 har Dramatikkens Hus vært festivalens nærmeste samarbeidspartner. Festivalen avvikles på Dramatikkens Hus med regissører og skuespillere fra ulike teatre.
Mål
Målene for virksomheten i Foreningen Norsk Samtidsdramatikk er:
Ledere
Festivalleder fra 2014 er Victoria Meirik.
Dramatikere
Dramatikere som har debutert og blitt oppført på festivalen er blant andre
You’re Sixteen
«You're Sixteen» er en amerikansk sang skrevet av the Sherman Brothers (Robert B. Sherman & Richard M. Sherman). En versjon av sangen med Rockabilly-sangeren Johnny Burnette nådde nummer åtte i USA i desember 1960. I januar 1974, nådde en coverversjon av Ringo Starr nummer en. Denne coverversjonen gjenforente Ringo Starr med sin tidligere Beatles-kollega, Paul McCartney. McCartney er kreditert på albumcoveret for å ha spilt soloen i sangen på en kazoo. Starrs versjon forblir en av de få singlene med en kazoosolo til å nå nummer #1 på listene. Harry Nilsson sang bakgrunnsvokal.
Den originale versjonen fra 1960, med Johnny Burnette, er med i filmen, American Graffiti fra 1973.
Norske versjoner
Lars Mjøen og Tor Endresen har skrevet norske tekster. Mjøens norske versjon bærer tittelen «16 år». Endresens norske versjon heter «Du er fin».
Innspillinger
De to Talent-innspillingene er identiske.
Innflytelse
Sangtittelen har vært emne for parodier av forskjellige artister; fra det Australske punk rock-bandet Frenzal Rhombs «She's Sixty, She's Beautiful And She's Mine» til den Australske singer-songwriter Paul Kellys «You're 39, You're Beautiful And You're Mine», Cold Chisels EP kalt You're Thirteen, You're Beautiful, and You're Mine og Wee Ecks «You're Sixteen Stone».
Calvinsyklus
Calvinsyklus blir også kalt Calvin-Bensensyklus eller mørkereaksjonen. Dette kommer av at kjemi-professoren Melvin Calvin og Andrew Benson, beskrev detaljene i mørkereaksjonen i 1950-årene. Calvinsyklus er den lysuavhengige reaksjonen i fotosyntesen.
Karbondioksid blir bundet til 5-karbonforbindelsen ribulose-1,5-bisfosfat av enzymet rubisko (Ribulose-1,5-bisfosfat-karboksylase-oksidase). Det er nå blitt dannet en ustabil 6-karbonforbindelse, som videre blir spaltet til to 3-karbonforbindelser. Energi fra ATP og NADPH blir brukt til å endre oppbygningen av karbonforbindelsene som deltar i syklusen. Etter at syklusen har gått 6 omganger/runder er det blitt produsert ett glukosemolekyl (C6H12O6). Glukosen kan videre bli brukt til å danne cellulose eller stivelse. Glukosen kan også omdannes til andre organiske molekyler eller transporteres til cellens mitokondrier hvor energien igjen kan frigjøres til bruk i cellens metabolisme og andre energikrevende prosesser. De katabole prosessene i mitokondriene går under betegnelsen celleånding.
Yhteyttäminen
Sandviken sykehus
Sandviken sykehus, offisielt Psykiatrisk klinikk, Haukeland universitetssjukehus, er en av syv klinikker i Divisjon psykisk helsevern ved Haukeland universitetssjukehus i Bergen.
TOPS-teamet, som er et lavterskeltilbud for unge mennesker, har poliklinikk i Sandviken.
Området i Sandviksleitet like nord for Bergen sentrum, huser også Klinikk for sikkerhetspsykiatri og Forskningsavdelingen ved Divisjon psykisk helsevern samt Seksjon for psykiatri på Institutt for klinisk medisin ved Universitetet i Bergen.
Historie
Sykehuset i Sandviken ble åpnet i 1891 som Bergens Byes Sindssygeasyl og har også vært kalt Neevengården sykehus. Dr. Martens sykehus, som organisatorisk har vært nært knyttet til Psykiatrisk klinikk, ligger like ved.
Bli med meg
Bli med meg er et musikkalbum med Maria Mohn, utgitt i 2010. Dette er hennes første plate som soloartist.
Det kjærlege auga
Det kjærlege auga er et musikkalbum med Torolf Nordbø, utgitt i 2010.
Litauens flagg
Litauen har siden 1918 hatt fem ulike flagg, to av dem okkupasjonsflagg påtvunget av Sovjetunionen, og tre under selvstendig styre.
Høsten 1918 fikk Litauen sitt første nasjonalflagg i moderne tid, en trikolor i gult, grønt og rødt, farger som ikke har noen spesiell tilknytning til litauisk historie eller tradisjoner. Rødt og grønt ble likevel valgt fordi disse fargene ofte er å finne i folkekunsten, mens gult ble lagt til for å skape et lysere flagg. Fargene gis en symbolforklaring der gult står for sol, lys og godhet, grønt for naturens skjønnhet, frihet og håp, mens rødt står for landet, mot, samt blodet som er ofret for fedrelandet. Dette flagget ble brukt til okkupasjonen i 1940, og var i forholdet 2:3.
Den 27. september 1940, etter den sovjetiske okkupasjonen, ble det innført et rødt flagg med «LIETUVOS TSR» (Litauens SSR) over hammeren og sigden.
Den 7. oktober 1988 kl. 10.00 ble den gamle trikoloren heist fra Gediminasåsen i Vilnius. Grunnloven i sovjetrepublikken ble senere endret av Det øverste sovjet i Litauen, men sovjetflaggets forhold 1:2 ble ikke endret, og ble derfor forholdet også på det «nye» flagget. Derfor er dagens flagg ikke i samme forhold som det litauiske flagget fra før andre verdenskrig.
Den 20. mars 1989 ble trikoloren offisielt flagg i Den litauiske sosialistiske sovjetrepublikk.
Ridgway (Colorado)
Ridgway er en småby i Ouray County i delstaten Colorado i USA. Den ble grunnlagt da jernbaneselskapet Rio Grande Southern Railroad (RGS) trengte plass til sin nordlige endestasjon samt hovedkvarter og service-funksjoner i 1889. I stedet for å etablere seg i småbyen Dallas noen kilometer lenger nord, valgte RGS' president Otto Mears å kjøpe landområder fra kvegfarmere og anlegge en ny by rundt jernbanen. Stedet ble til å begynne med kalt Dallas junction, men for å unngå forveksling med Dallas, ble navnet endret til Magentie og senere til Ridgway etter driftssjefen i RGS Robert M. Ridgway. Byen ble formelt stiftet (incorporated) i 1891. Ridgway var knutepunkt mellom smalsporbanene til Rio Grande Southern og Denver & Rio Grande Railroad (D&RG) i 60 år, og aktiviteten førte raskt til at tettstedet Dallas ble fraflyttet. Avhengigheten til jernbanen førte imidlertid også til at byen merket opp- og nedturene i gruveindustrien (som var jernbanens viktigste kunder). I 1952 ble RGS nedlagt, og i 1953 ble Rio Grandes linje mellom Ridgway og Ouray fjernet. Linjen til Montrose ble bygd om til normalspor, men ble nedlagt og fjernet da damprosjektet ble startet i 1976.
Ridgway ligger ved elven Uncompaghre på 2 103 meters høyde, og har San Juan-fjellene i sør og øst. Hovedveien US Route 550 mellom Ouray og Montrose går gjennom sentrum hvor State highway 62 grener av mot vest og Placerville. På 1950-tallet ble det lansert planer om å demme opp elven Uncompaghre og sette Ridgway under vann. Innbyggerne kjempet i mot, og demningen ble flyttet lenger ned slik at byen forble på tørt land.
Gitt sin fortid som jernbaneby, er det ikke så overraskende at byen huser et jernbanemuseum - Ridgway Railroad Museum.
L’arroseur arrosé
L'arroseur arrosé er en fransk stumfilm fra 1895 regissert av Louis Lumière.
Regnes som den første filmkomedien med dramatisert handling.
Usherbreen
Usherbreen er en 9,5 km lang og 20 km² stor isbre, og en østlig utløper av den større Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Den løper sørøstover fra brehøyden vest for Panowskyfjellet (464 m) og forbi Kroghfjellet hvor den svinger 90 grader nordøstover mot Storfjorden. Den går nederst nord for fjellet (Domen), og avsetter en 200 meter bred morenerygg en kilometer ovenfor Mohnbukta og havet.
Usherbreen har sitt navn etter skotten Thomas Leslie Usher (1862–1939), som finansierte Bruces ekspedisjoner.
Luitpoldbreen
Luitpoldbreen er en 5 km lang og 10 km² stor isbre, og en østlig utløper av den større Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Den løper nordøstover fra brehøyden sør om Bertrabfjellet og nord for Jebensfjellet. Derfra renner breen ned til Hayesbreen som fortsetter til Mohnbukta og havet. Luitbreen avsetter et belte av morene- og blokkmateriale mot Hayesbreen.
Luitpoldbreen har sitt navn etter prins Luitpold av Bayern (1821–1912).
Cowboyens avskjed
«Cowboyens avskjed» er en slagermelodi laget av Kai Rosenberg med melodi av J. R. Hemming. Håkon Banken gjorde den kjent i Norge da han ga ut sin første LP i 1977. Visen omhandler en døende cowboy som sender hilsner til venner og kjære. Som det heter i teksten: «...hils mine brødre i Minnesota, og min gamle far i Dakota, kamerater glem deres venn en gang, men glem ikke hans siste sang». Cowboyen er ikke glemt, og finnes i dag på flere plateriller, blant annet med Kurt Foss og Reidar Bøe (på 78-platen Musica A 5080) samt på Frem fra Glemselen kap.19 med Helge Borglund.
Sosialistpartiet (Sør-Korea)
Sosialistpartiet (hangul:, hanja: , rr: Sahoe-dang, mr: Sahoe-tang) var et politisk parti i Sør-Korea. Partiet People's Victory 21 (국민승리21), senere Demokratisk arbeiderparti, ble etablert i forkant av Presidentvalget i Sør-Korea 1997. Dette var et forsøk på å forene den sørkoreanske venstresiden, men en gruppe som fokuserte mer på klassekampen ble misfornøyde med det nye partiets fokus på nasjonalisme. Blant annet var det nye partiets presidentkandidat, Kwon Young-ghil, sitt slagord «Stand up, Korea!» («일어나라 코리아!»). Etter valget brøt gruppen ut av partiet og etablerte Youth Progressive Party (청년진보당).
Dette partiet gikk til valg ved Parlamentsvalget i Sør-Korea 2000 i valgkretsen Guro-gu i det sørøstre Seoul, og fikk 4,1 prosent av stemmene. I august 2001 endret partiet navn til dagens, med slagordet «Mot kapitalisme, mot Koreas arbeiderparti». I april 2006 endret partiet navn til Hope Socialist Party (희망사회당) og igjen i oktober 2006 til Korea Socialist Party (한국사회당) som en følge av en lov som forbyr bruk av et partinavn de kommende fire år, når partiet ikke lenger er registrert hos valgkommusjonen.
Ved Parlamentsvalget i Sør-Korea 2008 endte partiet under sperregrensa for å få andel i kandidatene som innvelges som forholdstallsvalg og valgkommisjonen avviklet partiets registrering. I november 2008 registrerte partiet seg på nytt under dagens navn.
Partiet har stilt kandidater både til president og parlamentsvalg, men har ikke fått innvalgt noen representanter på noe nivå.
19. februar 2012 vedtok partiet å fusjonere med Det nye framskrittspartiet, som på sin side vedtok tilsvarende fusjon 27. februar 2012 med 93 prosents overvekt. En felles samlingskongress avholdes 4. mars 2012. Sosialistpartiet oppløses som eget parti ved at medlemmer og tillitsvalgte vil inngå i Det nye framskrittspartiet fra og med oppløsningen.
William Danielsen
Han var bare 15 år gammel da han debuterte for Viking i 1931. I 1933 var han med på å spille Viking fram til sin første cupfinale. Han var også med da Viking spilte sin andre cupfinale i 1947. I begge tilfellene ble det tap.
Han debuterte for det norske i 1933. Han spilte totalt 6 A-landskamper og scoret 1 landslagsmål fram til 1937. Han spilte også 17 kamper for Rogalands kretslag. Sammen med Reidar Kvammen er det rekord.
Han var trener for Vikings A-lag i 1955 og 1958–1959. Som spiller hadde Danielsen vært med på å tape to cupfinaler. Som trener og lagleder opplevde han endelig å vinne en tittel da Viking ble cupmester i 1959, etter å ha slått Sandefjord 2-1 i finalen. Han var også formann for Viking 1958-1962. I 1970 ble han utnevnt til æresmedlem i Viking.
Emigrantvalsen
«Emigrantvalsen» er opprinnelig en svensk sang med undertittelen «en emigrants avsked till hemlandet, hembygden och sina kära». Melodien er komponert av W. Berner, og den svenske originalteksten er skrevet av Gösta Stevens under pseudonymet John Nelson. Emigrantvalsen ble første gang utgitt i 1928 av plateselskapet Musikaliska knuten.
Teksten er bearbeidet til norsk av Steinar Jøraandstad. Jens Book-Jenssen gjorde den til allemannseie da han sang den inn på plate i 1954. Elin Prøysen spilte den inn i 1976. Av nyere versjoner kan nevnes Frem fra Glemselen kap.19 med Rita Engebretsen. En rekke andre norske artister har også gitt den ut på plate.
Norsk tekst
på tredje dekk en emigrant så taus og ensom står. Hans lengsel alt mot hjemmet drar til gamle mor og far. ''Ref: Farvel mitt gamle land, farvel min barndomsstrand hva enn i verden møter meg jeg glemmer aldri deg. Farvel min mor og far det kjæreste jeg har og du min egen lille venn, mon tro vi sees igjen.'' når mor det siste kyss ham ga da bort han skulle dra, ved hytten også står igjen hans egen lille venn. den svinner nu der borte just, hans blikk blir sårt og vekt. Det streifer roser i hans hånd det siste kjære bånd.
Königsbergbreen
Königsbergbreen er en 7,5 km lang og 17 km² stor isbre, og en østlig utløper av den større Nordmannsfonna på Spitsbergen, Svalbard. Brearmen ligger i fjellmassivet mellom Storfjorden og øvre Sassendalen, midt i Sabine Land. Den løper sørøstover fra brehøyden øst for Klauva og deretter nord om Panowskyfjellet (464 m) og sør for Jebensfjellet. Derfra renner breen ned til Mohnbukta og havet. På veien møter den Hayesbreen fra venstre (nordvest) og avsetter et belte av morene- og blokkmateriale langs denne.
Königsbergbreen har sitt navn etter byen Königsberg.
Sonjas stjerneøyne
«Sonjas stjerneøyne», eller bare «Sonja» som den også kalles, er opprinnelig en russisk ballade skrevet av Eugen Patos i 1919. Sangen ble registrert hos forlaget Wiener Boheme-Verlag i 1920. Dette var et forlag som dekket Wien, Leipzig og Berlin. Frimann Clasen, eller «Lyktemannen» som han ble kalt, bearbeidet denne til norsk i slutten av 1920-årene. Frimann Clasen ble kjent som en pionér i norsk radiounderholdning i 1930-årene. Han skrev monologer og viser og fremførte dem selv, gjerne med Petra Hendriksen som akkompagnatør. Denne sangen er innspilt på Frem fra Glemselen kap.19 med Helge Borglund.
Teksten
i vinternattens hvite dryss av sne til klokken ringer tidlig neste morgen og dagens timer snegler seg avsted. Hos fange nummer sytten er det stille av mennesker er han fryktet og forhatt hans feberhete øyne er så milde han nynner i den lange vinternatt. ''Ref: Sonja Sonja stjerneøyne har du som i mørket brenner i mitt sinn, alle mine drømmers dronning var du og jeg er til døden din. Sonja, Sonja hvilke veier drar du du hvis smil er varmt som solens skinn du for hvem mitt liv er ødet jeg forbanner deg før den store hvilen skjenkes meg.''
i fengslet er det evig mørkt og trist og dagens lys er alltid lukket ute jeg husker ikke når jeg så det sist. Jeg vet ei hvor du er og hva du tenker men selv om du har glemt meg vol jeg gå når nattens milde mørke stilt seg senker i drømme til din dør og banke på.
En aften så jeg en av mine venner/> i sine arme favne deg min viv/> da kjørte jeg med disse mine hender/> min kniv i ham og tok hans usle liv.
Glopperock
Glopperock er en utendørs rockekonsert som nær årlig arrangeres på Sandane i Gloppen kommune. Den første konserten ble holdt i 1980, da med Åge Alexandersen og Sambandet som hovedtrekkplaster. Siden er festivalen arrangert årlig med kun seks unntak, hovedsakelig plassert andre helga i juni. Konsertområdet har stort sett vært Jølet, et åpent amfiområde ved Nordfjord Folkemuseum. Her bygges det en scene på et åpent område som utgjør et naturlig amfiteater.
Artister
Den skotske rockegruppen Nazareth har vært hovedartist hele tre ganger og er med det den mest brukte utenlandske gruppen.
Barque sortant du port
Barque sortant du port er en fransk stumfilm fra 1895 regissert av Louis Lumière.
Bakpå-lente ting
Bakpå-lente ting er et musikkalbum med Torolf Nordbø, utgitt i 2007.
Til hvem det måtte være
Til hvem det måtte være er et musikkalbum utgitt av Gluntan i 1973
Tjenestetorget.no
Tjenestetorget.no er en norsk prissammenligningstjeneste for produkter og tjenester som forsikring, strømavtaler, advokat og eiendomsmegler.
Tjenesten ble startet i 2004 av Asbjørn Sauesund, en gründer fra Arendal, og var i begynnelsen et nettsted for å innhente tilbud fra ulike leverandører av forsikringer, varmepumper og boligalarm. Tjenestetorget har blitt beskrevet som en av de største aktørene i Norge innen prissammenligning.
Lokalavisen Budstikka ble 60 %-eier i 2010, og ble eneeier i 2013. Tjenestetorget kjøpte 50 % av Anbudstorget.no AS i 2017. Budstikka solgte tjenestetorget.no til investeringsselskapet Kistefos og deres 1881 Group i 2021.
Balders Hage
Balders Hage (opprinnelig Baldershage) er navnet på en eiendom og bygning i Larvik. Eiendommen har gnr/bnr 4058/4 i Larvik kommune og ligger innerst i Larviksfjorden, rett sørvest for Langestrand. Den ble utskilt gnr/bnr 4058/1 Fritzøehus ved skylddeling 18. november 1879, men arealene hadde opprinnelig tilhørt gården Jordfallen. Ved skjøte datert 7. august 1880 ble eiendommen overdratt fra kammerherre Frederik Wilhelm Treschow til grosserer, tobakksfabrikant og disponent ved Fritzø kornmøller Jakob Wilhelm Falch. Falch reiste bygningen Balders Hage som bolig for seg og sin familie.
Falchs enke og seks barn solgte eiendommen i 1905 til Fritz Michael Treschow, som samme år endret eiendommens navn til Fritzøe Villa. Eiendommen fulgte siden familien Treschow, inntil den på 1980-tallet ble kjøpt av Iver Bugges rederi ved Jan Bugge, som pusset opp bygningen for 20 millioner kroner. Oslomannen Hans Svarstad Hansen overtok like etterpå eiendommen. Albert Bøe AS kjøpte boligeiendommen i 2000 for vel 14 millioner kroner. Trygve Bøe kjøpte Balders Hage av Albert Bøe AS i 2004.
Bygningen fikk en kommunal byggeskikkpris etter en restaurering i 1991.
Hey You (album)
Hey You er et musikkalbum med Stephen Ackles, utgitt i 1992.
Roy Stenersen
Roy Bjørnar Stenersen (født 9. april 1964, død 8. april 2015 i Tromsø) var en nordnorsk gitarist og trubadur.
Han vokste opp på Sigerland, Øksnes i Vesterålen, og markerte seg allerede i ung alder som en svært dyktig gitarist med scenekarisma og humor. Stenersen var i voksen alder bosatt på Stokmarknes, Sortland og i Tromsø.
Han var gitarist og vokalist i grupper som Åma Band, EHEM, Ehem med Andrew Strong, The Romeos, Little Rock (band), K.M. Myrlands Vante folk og Banana Airlines. Han var også hyppig å se i ulike duo-/trio-konstellasjoner sammen med musikere som Ove Schei, Sverri Dahl, Chris Barlow og Oddbjørn Mikkelsen, Tore Morten Andreassen Figenshow og Rune Bræck
Søndag 5. april 2015 segnet Stenersen brått om under en uformell påskejam sammen med venner, og ble fraktet til Universitetssykehuset Nord-Norge i Tromsø. Her døde han 8. april, dagen før sin 51-årsdag.
Magalaust
Magalaust er et musikkalbum med Torolf Nordbø, utgitt i 1998. Dette er hans første plate som soloartist.
Muse (band)
Muse er et britisk alternativt/symfonisk rockeband. Bandet har hatt flere navn, som Gothic Plague, Fixed Penalty og Rocket Baby Dolls. Det startet med at Matthew Bellamy ble medlem av Dominic Howards band, Altostrata. Etter hvert fikk de tak i en ny bassist, Chris Wolstenholme. I 1994 endret de navn til Rocket Baby Dolls og vant den lokale «battle of the bands»-konkurransen. De skiftet da navn til Muse, og bestemte seg for å ta musikken litt mer seriøst.
Det oseaniske friidrettsforbundet
Det oseaniske friidrettsforbundet (Oceania Athletics Association (OAA)) er den øverste styrende organisasjonen for friidrett i Oseania. Forbundet har 20 medlemsland og tre assosierte medlemsland. OAA har hovedkontor i Varsity Lakes i Queensland i Australia, og President har vært Geoffrey Gardner siden 2007.
Muse (band)
Musikken har elementer fra alternativ rock, progressiv rock, klassisk musikk, electronica og heavy metal. Bandet har til sammen (pr juni 2016) solgt over 20 millioner album, og er kjent for sine energiske live-opptredener. De har i tillegg også vunnet fem MTV Europe Music Awards priser.
Det oseaniske friidrettsforbundet
Assosierte medlemsland
Ny-Caledonia ble assosiert medlemsland i 2008, Niue i 2009.
Muse (band)
Muse har spilt flere ganger i Norge på John Dee, Rockefeller, Quartfestivalen, Hovefestivalen, Oslo Spektrum, Telenor Arena, Koengen og på UKA i Trondheim. De fikk også æren av å være det første bandet som lagde et show på nye Wembley stadion, 16. og 17. juni 2007. I 2010 besøkte de Hovefestivalen, før de den 23. juli holdt deres største konsert så langt i Norge i Bergenhus festning, Bergen. Bandet hadde konserter på Brann Stadion i Bergen og Telenor Arena i Oslo i juli 2013. Den 12. juni 2016 spilte Muse igjen på Telenor Arena i Oslo ifm. The Drones Tour.
Det oseaniske friidrettsforbundet
Mesterskap
Det oseaniske friidrettsforbundet arrangerer følgende mesterskap:
Muse (band)
Showbiz (1999)
I 1999 gav Muse ut sitt debutalbum Showbiz. Før albumet ble innspilt hadde Muse problemer med å finne et britisk plateselskap som ville produsere albumet. Det var for mange som mente at de var for like Radiohead og andre alternative rockeband i Storbritannia, men det var mange amerikanske plateselskaper som ville hjelpe bandet. 14. juni samme år gav bandet ut sin debutsingel Uno. De gav ut fire andre singler: Cave, Muscle Museum, Sunburn og Unintended. Alle singlene klarte seg bra i Storbritannia, men ingen av singlene oppnådde listeplassering i USA. Albumet har blitt sertifisert til platinaplate i Storbritannia.
Det oseaniske friidrettsforbundet
Mesterskap
Forbundet arrangerer også følgende mesterskap for deler av Oseania:
Muse (band)
Origin of Symmetry (2001)
Celine Dion holdte også på å bli saksøkt av bandet fordi hun ville bruke navnet Muse som navnet på et av showene i Las Vegas. Celine Dion var villig til å gi 50,000 dollar for rett til bruk av navnet, men bandet sa nei.
Det ble gitt ut fire singler fra albumet: Plug In Baby, New Born, Bliss og Hyper Music/Feeling Good. Alle fikk kommersiell suksess i Storbritannia, men ikke i USA.
Absolution (2003)
Absolution var det tredje studioalbumet som ble gitt ut i 2003. Albumet ble produsert av Rich Costey, som tidligere hadde jobbet sammen med Rage Against the Machine og Audioslave. Albumet fortsatte eksperimenteringen som de hadde startet på albumet Origin of Symmetry. Sangene på albumet pleide å handle om verdens undergang og politikk. Det apokalyptiske temaet i albumet fikk inspirasjon fra konspirasjonsteorier, teologi, teknologi og det overnaturlige.
Black Holes & Revelations (2006)
Black Holes & Revelations var Muses fjerde studioalbum og ble gitt ut i 2006. Etter at Muse ga ut albumet, mente mange at de hadde skaffet seg en mer progressiv og original sound. Musikken hadde blitt hardere og mer massiv. Men på deler av albumet fortsatte de med sin eksperimentering med funk, electronica og sci-fi. Spesielt singelen «Supermassive black hole» skilte seg ut. Albumets temaer var politikk, alien-kidnapping og kjærlighetssanger.
Samme året spilte de også live i Forum i København under MTV European Music Awards med sangen «Starlight». Dagen etter ble den sluppet som singel. De andre singlene som kom fra albumet var Supermassive Black Hole, Starlight, Invincible, Knights of Cydonia og Map of The Problematique.
H.A.A.R.P (2008)
H.A.A.R.P er Muses andre konsertalbum. Albumet ble sluppet i 2008. H.A.A.R.P er innspilt live fra nye Wembley Stadion (ikke konsertarenaen). Den inneholder de fleste av Muses mest kjente sanger, selv om sangene «Sunburn» og «Sing for Absolution» savnes. Den har fått mange gode terningkast og har toppet blant annet VG-lista. I tillegg var det flere kjente band som var oppvarmere på Wembley Stadium. Blant annet My Chemical Romance, som avbrøt en festival i Nederland der de var headlinere, for å komme til Wembley, og den britiske rapperen The Streets.
The Resistance (2009)
The Resistance er Muse sitt femte studioalbum og kom ut den 14. september 2009 (15. september i USA). Singelen Uprising fra albumet ble sluppet den 5. august. Albumet fikk stort sett positive kritikker, og gikk rett til topps på singellista i UK. Albumet gikk til en 3.-plass på den amerikanske Billboard-lista. Albumet solgte over 100.000 eksemplarer første uka. 16. november kom den den andre singelen fra albumet, Undisclosed Desires, og 22. februar kom singelen Resistance.
The 2nd law (2012)
The 2nd law er muse sitt sjette studioalbum. Den 6. juni 2012 ble albumet gitt ut.
Drones (2015)
Drones er Muse sitt sjuende studioalbum. Albumet ble gitt ut den 8. juni 2015.
Sjur, eg trur me snur (vol 2)
Sjur, eg trur me snur (vol 2) er et musikkalbum med Torolf Nordbø, utgitt i 2000.
Santa Maria delle Grazie (Milano)
Santa Maria delle Grazie er en berømt kirke og kloster i Milano og er innskrevet i UNESCO verdensarvliste.
Santa Maria delle Grazie er kjent for freskoen Nattverden av Leonardo da Vinci. Freskoen befinner seg i klosterets refektorium.
Byggingen
Hertugen av Milano, Francesco I Sforza, beordret byggingen av et dominikansk kloster og kirke på stedet hvor det fra før stod et lite kapell dedisert til Santa Maria delle Grazie.
Hovedarkitekt for byggverket var Guiniforte Solari. Klosteret ble fullført 1469, mens kirken tok lengre tid. Den nye hertugen, Ludovico Sforza, ønsket at den nye kirken skulle bli Sforza-familiens familiegravsted. Han fikk derfor bygget om korsgangen og apsiden, som ble fullført etter 1490. Det er antatt at Donato Bramante tegnet apsiden.
Ludovicos hustru Beatrice d'Este ble gravlagt i kirken i 1497.
Senere skader på bygningene
Napoleons okkupasjonsstyrker gjorde om refektoriet til en hestestall, og denne bruken førte til store skader.
Natten til 15. august 1943 traff engelske og amerikanske bomber både kirken og klosteret, og en del vegger ble ødelagt.
Russell A. Alger
Russell Alexander Alger (født 27. februar 1836 i Medina County i Ohio i USA, død 24. januar 1907 i Washington, D.C., var en amerikansk republikansk politiker og offiser. Han var den 20. guvernøren i delstaten Michigan 1885–1887. Han tjenestegjorde som USAs krigsminister under William McKinley 1897–1899. Han representerte deretter Michigan i USAs senat fra 1902 frem til sin død.
Bakgrunn
Russell A. Alger Alger ble foreldreløs som tolvåring, og arbeidet selv med to av sine søsken på en farm. Han gikk på Richfield Academy i Summit County i Ohio, og underviste to vintre på en landskole. Deretter studerte han rettsvitenskap i Akron i Ohio, og ble advokat i mars 1859.
Karrière
Først virket han som advokat i Cleveland, og flyttet så til Grand Rapids i Michigan. Der arbeidet han innen tømmerbransjen og ble meget velstående. Han grunnla også et jernbaneselskap, Detroit, Bay City and Alpena Railroad og ble dets president.
Han giftet seg i 1861 med Annette Henry. Paret fikk ni barn.
Alger deltok i den amerikanske borgerkrig i nordstatenes armé og utmerket seg som oberst i slaget ved Gettysburg.
Guvernør
Alger vant guvernørsvalget i Michigan i 1884. Han bestemte seg for å ikke stå som kandidat til omvalg i guvernørsvalget i 1886. Han var en av de nominerte kandidatene på republikanernes partikonvent i Chicago forut for presidentvalget i USA i 1888. Han kom på tredje plass etter Benjamin Harrison og John Sherman. Harrison beseiret deretter den sittende presidenten, Grover Cleveland, i selve presidentvalget.
Krigsminister
Alger etterfulgte i 1897 Daniel S. Lamont som krigsminister. Han fikk kritikk for USAs forberedelser forut for den spansk-amerikanske krig 1898 og motstanderne myntet begrepet «Algerism» som et uttrykk for inkompetanse innen administrasjonen. Han fratrådte i 1899 og ble etterfulgt av Elihu Root. Alger svarte senere på kritikken med å skrive boken The Spanish-American War som utkom i 1901. Særlig ble det lagt ham til last at han utnevnte William R. Shafter som leder for Cuba-ekspedisjonen.
Senator
Senator James McMillan døde i 1902 i embetet og ble etterfulgt av Alger. Han døde selv i embetet i januar 1907. Alger ble begravet på Elmwood Cemetery i Detroit.
Bibliografi
The Spanish-American War (1901)
Bauerntanz zweier Kinder
Bauerntanz zweier Kinder er en tysk stumfilm fra 1895 regissert av Max Skladanowsky og Emil Skladanowsky.
Das boxende Känguruh
Das boxende Känguruh er en tysk stumfilm fra 1895 regissert av Max Skladanowsky.
Georgios Psychoundakis
Georgios Psychoundakis (gresk: Γεώργιος Ψυχουντάκης; født 3. november 1920 Asi Gonia, Kreta, død 29. januar 2006) var en gresk soldat og forfatter.
Krigsinnsats
Georgios Psychoundakis arbeidet som ordonnans («løper») for den britiske etterretningstjenesten SOE på Kreta etter den tyske invasjonen i mai 1941 og til tyskerne ble fordrevet i oktober 1944. Etter den britiske erobringen ble han arrestert av myndighetene som desertør og satt 16 måneder i fengsel. I denne tiden skrev han ned sine erindringer fra krigen. Hans tidligere overordnede Patrick Leigh Fermor engasjerte seg til fordel for ham og fikk ham løslatt fra av fengslet.
Under krigen løp Georgios Psychoundakis med meldinger mellom britene og deres allierte på Kreta. Han ble tilbudt lønn av britene for sitt arbeid, hvilket han avslo med den begrunnelse at han arbeidet for sitt land og ikke for penger. Av hans største bedrifter er løpet fra Kastelli Kissamos på nordkysten av Kreta til Paleokhora på sørkysten. Langs landeveien er dette en strekning på 70 km. I tillegg han han måtte løpe gjennom et terreng fylt av forrevne klipper og dype raviner. Den faktiske distansen var da to til tre ganger lengre.
Etter krigen
Senere oversatte han Homers verker «Iliaden» og «Odysseen» fra gammelgresk til kretensisk dialekt. På bakgrunn av bare to-tre års tilfeldig skolegang i den lokale landsbyskolen er dette også en bemerkelsesverdig prestasjon. Georgios Psychoundakis ble i 1945, mens han satt i fengsel, tildelt British Empire Medal og bevilget 200 pund for sin krigsinnsats.
I tillegg til å få ham ut av fengslet, oppdaget Leigh Fermor hans manuskript, oversatte det og fikk det utgitt under tittelen The Cretan Runner («Den kretiske løper») i 1955. Boken er siden oversatt til en rekke europeiske språk. Da Psykhoundakis ble løslatt fra fengselet ble han tvunget til å kjempe i to år i den greske borgerkrigen. Deretter måtte han ta tungt kroppsarbeid som trekullbrenner i fjellene og leilighetsarbeid som veiarbeider for å fø på familien som var uten inntekter etter krigen. I løpet av denne tiden skrev han boken Ørneredet som omhandler livet og skikkene til fjellfolket i distriktet ved Asi Gonia. Boken er så langt ikke oversatt til andre språk.
Psychoundakis bidro også vesentlig til kretensk kultur. Han var et reservoar av Kretas muntlige dikttradisjon og skrev også dikt selv. Hans antagelig aller største bragd var oversettelsen av Homers epos Iliaden (560 sider) og Odysseen (474 sider) fra gammelgresk til kretensisk dialekt. For dette ble han hedret av akademiet i Athen. På bakgrunn av to – tre års tilfeldig skolegang på landsbyens skole, er dette særlig bemerkelsesverdig.
I sine senere år arbeidet han som vaktmester sammen med en annen tidligere gresk soldat, Manolis Paterakis, på den tyske krigskirkegården på Høyde 107 ovenfor Maleme, til han gikk av med pensjon.
Han døde hos sin familie i sitt hjem i Khaniá ovenfor Soudabukten den 29. januar 2006, 85 år gammel.
Myriam Halden Bjerkli
Myriam Halden Bjerkli (født 3. januar 1963 i Tromsø) er en norsk forfatter, journalist, frilansfotograf, selger, oversetter, og forlagsredaktør / forlegger bosatt i Larvik.
Choi Jung-won
Choi Jung-won (født 16. mars 1990) er en sørkoreansk skøyteløper som deltok i kortbaneløp under Vinter-OL 2010 i Vancouver i Canada i stafett kvinner.
Myriam Halden Bjerkli
Forfatterskap
Hun debuterte hos Gyldendal forlag med ungdomsboka Cyprianus i 2007. Den ble oversatt til dansk i 2008. Boka ble kåret til «Randabergboka 2007», en kåring foretatt blant alle femteklassingene i Randaberg utenfor Stavanger. I august 2009 kom bok nummer to, ungdomsboka Mickel i mål på Gyldendal forlag. I 2010 ga hun ut foto- og faktaboken The Gambia, samt dikt- og maleriboken Rock`n roll, baby, et samarbeidsprosjekt med maleren Kari-Mette Astrup. I mars 2017 debuterte hun som krimforfatter, med romanen Lille Linerle, en bok som ble nominert til Maurits Hansen-prisen – Nytt Blod. I februar 2019 kom oppfølgeren Stella Polaris, som ble nominert til «Sølvkniven», en krimpris som deles ut årlig i forbindelse med krimfestivalen «Blodig alvor i landsbyen» i Randaberg. Samme pris ble Bjerkli nominert til i 2022 for sin neste roman, Engelens fall, og i 2023 ble hun tildelt prisen for Grønnøyd monster. Grønnøyd monster ble også nominert til Rivertonprisen samme år.
Bjerkli har bidratt til flere antologier, tidsskrift og aviser med intervju, dikt, noveller og kåseri, samt vunnet diverse skrivekonkurranser. Blant annet vant hun NRKs påskekrimføljetongkonkurranse i 2003, NRK P2s SMS-diktkonkurranse i 2004 og NRK/Bokprogrammets diktkonkurranse i 2006.
Kaare Norum
Kaare Reidar Norum (født 24. desember 1932 i Oslo, død 22. november 2019 ) var en norsk lege og ernæringsekspert. Han var professor ved Institutt for medisinske basalfag ved Universitetet i Oslo og var rektor ved Universitetet i Oslo fra 1999 til 2001.
Myriam Halden Bjerkli
Fotografvirksomhet
Bjerkli har bidratt med fotografier i bøker, blader og aviser, samt er premiert i flere fotokonkurranser, både lokalt, nasjonalt og internasjonalt. Hun har også deltatt på flere juryerte fotoutstillinger, blant annet i Norge, Italia og USA, samt hatt separatutstillinger i Sandefjord og Larvik.
Kaare Norum
Norum var cand.med. fra Universitetet i Oslo (1958) og ble dr.med. ved samme universitet i 1966 med avhandlingen Enzymic acylation of carnitine. I 1973 ble han utnevnt til professor i medisin (ernæringsvitenskap) ved Det medisinske fakultet.
Myriam Halden Bjerkli
Journalistikk
Hun jobbet for gratisavisa ILarvik i perioden 2005–2007, og fra 2008 til 2013 jobbet hun som journalist for lokalavisen Østlands-Posten i Larvik. Høsten 2011 var hun i tillegg vikarierende redaktør for Byavisa Larvik & Stavern. Hun jobbet også som fast frilanser for Bomagasinet til Larvik Boligbyggerlag fra 2010 til desember 2022.
Annet
Bjerkli er også daglig leder i safefirmaet M.H. Bjerkli, og er forlagssjef i Forlagshuset i Vestfold, som består av de fire imprintforlagene Liv forlag, Lyst forlag, Jubel forlag og Forglemmegei forlag. I tillegg drifter hun nettstedet Litteraturmagasinet.
Kaare Norum
Han ble tildelt Anders Jahres medisinske pris for fremragende yngre forskere i 1972 og var formann for komiteen for Anders Jahres medisinske priser fra 1988 til 1995. I 1995 ble han tildelt prisen for god forskningsformidling ved Universitetet i Oslo.
Han hadde en rekke verv i norske og internasjonale organisasjoner og ernæringsfora. Han var ekspert i ernæring/ernæringskonsulent for Verdens helseorganisasjon (WHO). I 2002 ledet han blant annet arbeidet med WHOs strategi Kosthold, fysisk aktivitet og helse etter invitasjon av WHOs daværende generaldirektør Gro Harlem Brundtland. Han var også leder av Statens ernæringsråd 1971-1998. Han laget en rekke fjernsynsproduksjoner om mat og ernæring sammen med Ingrid Espelid Hovig.
Norum var medlem av Det akademiske kollegium som studentrepresentant i 1958. Senere var han bestyrer for Institutt for ernæringsforskning, prodekanus (1983–1985) og dekanus (1986–1988) ved det medisinske fakultet. Som dekanus var også medlem av Det akademiske kollegium. Han var rektor ved universitetet i Oslo fra 1999 til 2001.
Kaare Norum ble innvalgt i Det Norske Videnskaps-Akademi i 1986.
Han var stortingskandidat for Venstre i Oslo i 2005.
Norum var kommandør av St. Olavs Orden (1999) og av Nordstjerneordenen.
Han var gift med Dagmar Bakk fra 1955.
Changning (Shanghai)
Changning (kinesisk: 长宁区, pinyin: Chángníng Qū) er et bydistrikt vest i bykjernen i Shanghai i Folkerepublikken Kina.
Changning har 964 000 innbyggere (2007) på sine 38,3 km², dvs 19 386 innbyggere pr kvadratkilometer.
Her er både staselige villaer og slumområder. Distriktet ligger opp mot Shanghai Hongqiao Airport i vest. I nordøst er en rekke store kjøpesentra. Mange utlendinger bor i distriktet.
Administrative enheter
Subdistrikter: Storkommune:
Maria Mohn
Maria Mohn Pettersen (født 29. mai 1983) er en norsk musiker, pianist, sanger, lærer og låtskriver.
Hun platedebuterte som soloartist i 2010 med albumet Bli med meg.
Familie
Maria Mohn Pettersen er gift med saksofonisten og kapellmesteren Ole-Henrik Mohn Pettersen.
Utdannelse
Hun er utdannet sanger og pedagog ved Norges musikkhøgskole i Oslo.
Karriere
Mohn startet å synge med sin far i band som 10-åring, og visste tidlig at hun ville bli artist. Hun gikk musikklinja i Moss og var fast bestemt på å bli operasanger. Utenom studiene jobber hun mye med pop, soul og jazzsang, i tillegg til å være vokalist i mange partyband. Hun var også med i Det Norske Solistkor – et av Norges ledende kor med mange prestisjetunge oppdrag – samt i den prisbelønnede vokalgruppa Pust. Med Pust ble hun nominert til Spellemannprisen 2007 for gruppas debutplate Femkant.
I 2011 deltok hun i sesong 6 av TV2s sangkonkurranse Idol.
Siden 2007 har hun skrevet popmusikk. I 2008 var hun en av deltagerne i fjernsynsprogrammet Hitmakers på TVNorge.
Et samarbeid med Torbjørn A. Raae i Tretopp Studio resulterte høsten 2010 i debutplaten Bli med meg. Fredrikstad Blads anmelder var svært begeistret for utgivelsen, og skrev blant annet at "«Mohn, som er skolert sanger, har enorm kontroll over sin klare og uttrykksfulle stemme, men stiller den aldri ut. I stedet får hun det kompliserte til å høres upretensiøst ut, og synger og forteller på en måte som gjør deg nysgjerrig og spisser ørene. «Bli med meg» er en imponerende, vakker og engasjerende debut – hvor kun den siste kunstneriske x-faktoren mangler på full pott.»"Mohn debuterte som skuespiller sommeren 2010, da hun hadde en rolle i oppsetningen Bak vollene på Kongsten Fort i Fredrikstad. Oppsetningen som sådan fikk en lunken mottagelse, men Fredrikstad Blad mente at Mohn gjorde en strålende skuespillerprestasjon: "«Den største overraskelsen var likevel sangartisten Maria Mohn som debuterte som teaterskuespiller på premièrekvelden. Det er så man ikke kan tro det er sant, for med unntak av Erik-André Hvidsten utklasset hun det som var av skuespillerkrefter på scenen.""Gullstrupen fikk ikke synge mange strofene, men demonstrerte desto mer gjennom timing, tilstedeværelse og kroppsspråk at hun også besitter en forbløffende dramatisk og komisk begavelse.»"Året etter gestaltet hun rollen som Elsebeth i Byoperetten - det hendte i den gamle by på samme scene.
Høsten 2010 utga hun sin første singel, som bar tittelen Et bedre sted. Denne singelen fikk også sin egen musikkvideo.
Høsten 2011 var hun på nytt en av deltagerne i sangkonkurransen Idol på TV2, og endte denne gangen på sjetteplass.
Sommeren 2012 innledet hun et samarbeid med sangeren Henning Stranden. Duoen opptrådte med forestillingen Mysteriet vårs - en musikalsk huskestue. Mohn og Stranden laget senere samme år juleforestillingen «Nå er'e jul(ing) igjen!» og fikk positiv omtale i lokalpressen. Sommeren 2013 opptrådte de med Hans-Petter Moen og Kim Wifladt (fra bandene Cheezy Keys og Skrimmel Skrammel) i forestillingen «Showboys - med Maria Mohn».
Sommeren 2013 ga Mohn ut sin andre soloplate, Today's a yesterday tomorrow, som fikk en 29.-plass på VG-lista. Høsten 2013 startet Mohn et samarbeid med Tommy Steine, og ble hans makker i forestillingen Latterlig Livredd.
Våren 2014 ga Mohn ut singelen Love comes first. Samme sommer sang hun sin egen komposisjon Håp på en konsert i Regjeringskvartalet til minne om ofrene for terrorhandlingene 22. juli 2011. Julen 2014 hadde Mohn et solo-show med musikalsk standup, «Maria, Magda og Lena».
Fra høsten 2017 arbeider hun som timelærer i sang ved Kulturskolen i Fredrikstad kommune.
18.januar 2020 sang Maria Mohn duetten "Fool for love" sammen med Kim Wigaard i Melodi Grand Prix 2020. Sangen gikk videre til gullduellen, men tapte der for Rein Alexander og sangen "One Last Time".
I 2022 deltok Maria Mohn i Melodi Grand Prix 2022 med sangen "Fly". Hun deltok i Delfinale 4 5.februar og tapte for "Made of Glass" med Sofie Fjellvang i gullduellen, men ble stemt inn til Sistesjansen 12.februar hvor hun vant og tok seg til finale. I finalen røk sangen ut før Sistesjansen del 2.
Helle Gade
Helle Gade (født 1971) er en dansk lokalpolitiker for Socialdemokratiet. Hun overtok som borgermester i Silkeborg kommune etter kommunalvalget i 2021 hvor hun etterfulgte Steen Vindum fra 1. januar 2022. Gade har vært medlem av kommunestyret siden 2018.
Da hun overtok som borgermester hadde hun arbeidet som graver og kirketjener ved Voel kirke i mer enn tyve år.
Ansvar for egen læring
Ansvar for egen læring (AFEL) er et pedagogisk begrep innen skoleverk og utdanning. Begrepet er brukt i læreplaner, men ikke definert her. Det fins derfor mange tolkninger av dette begrepet, og noen oppfatter det kun som et slagord. I begrepet ligger det at elevene skal få ta del i planleggingen. Hva skal læres? Hvor mye tid skal brukes? Hvilken metode skal brukes? Hvordan skal det evalueres?
Urzjum
Urzjum (russisk: Уржум) er en by i Kirov oblast i Russland. Den ligger på venstre bredd av elva Urzjumka, rundt 10 kilometer fra samløpet med Vjatka, og 210 km sør for Kirov.
Ansvar for egen læring
Innen sykepleie innebærer AFEL at bachelorstudentene må ta initiativ, være faglig engasjerte og ansvarlige for egen og andres læring både i de teoretiske og praktiske studiene. I tillegg skal de være en positiv, kreativ og kritisk ressurs i lærings- og undervisningsmiljøet generelt og i arbeidet med medstudenter spesielt.
Urzjum
Historie
Urzjum blir første gang nevnt i 1554, som en marisk by. Det blir vanligvis antatt at Urzjum er oversatt fra Mari som «sett et ekorn». I 1584 blir Urzjum re-grunnlagt som en russisk festning, med det for øye å holde nede de mariske og tatarske opprørene. Bystatus ble innvilget i 1796.
Demografi
Befolkningsutvikling: ! År || Folketall || Kilde
Influensasesong
Influensasesongen er en årlig tilbakevendende periode med utbrudd av influensa. Sesongen oppstår under den kalde halvdelen av året, som altså er omvendt på den nordlige og sørlige halvkule.
Utbruddet av influensa kan noen ganger forutsis og spores geografisk. Begynnelsen kan variere fra sted til sted, men på hvert bestemte nås som regel smittetoppen etter cirka 3 uker, og det tar da som regel 3 uker til før smitten synker betraktelig.
Årsaker
Det er fire familier med influensavirus (A, B, C og D), hvor hovedsakelig A og B forårsaker influensa. Det er til enhver tid influensasmitte i befolkningen. Man kan smittes av influensa gjennom hele året, men i perioder med kaldere temperatur øker forekomsten med omtrent ti ganger eller mer. Hver influensasesong er vanligvis forbundet med en enkelt underliggende undertype av influensaviruset. Undertypene varierer fra år til år, både ettersom menneskene utvikler immunologisk motstand mot tidligere virus gjennom eksponering eller vaksiner, og at det skjer mutasjoner i tidligere sovende virusstammer.
Den eksakte mekanismen bak den sesongmessige variasjonen av influensautbrudd er ukjent, men noen foreslåtte forklaringer er:
Tidspunkt
På den nordlige halvkulen (f.eks. Europa og Nord-Amerika) varer influensasesongen fra oktober til mai, og har vanligvis en topp i februar.
I Australia varer influensasesongen fra mai til oktober, og det er vanligvis en smittetopp i august.
Det er også influensasesong i tropene og subtropene, med variasjon fra region til region. I Hong Kong, som har et fuktig subtropisk klima, varer influensasesongen fra desember til mars, som for dem tilsvarer vinteren og tidlig på våren.
Vaksinering
Influensavaksiner kan redusere effekten av influensasesongen, og kan redusere risikoen for at en person får influensa med om lag halvparten. Siden den nordlige og sørlige halvkulen har vinteren på forskjellige tider av året er det faktisk to influensasesonger hvert år. Verdens helseorganisasjon anbefaler derfor to vaksine-formuleringer hvert år, en for den nordlige og en for den sørlige halvkulen. Influensavaksiner kan trenge rundt to uker i kroppen før de blir effektive.
Riskikogrupper
Medisinske tilstander som gir nedsatt immunforsvar kan gi alvorlige konsekvenser av influensa.
Diabetes
Diabetes gir forhøyet blodsukker i kroppen, hvilket gjør at virus og bakterier trives. En mild influensa kan derfor raskt bli alvorlig for en diabetiker hvis blodsukkeret er dårlig kontrollert, hvilket kan føre til sykehusinnleggelse og i verste fall død. Det anbefales derfor at diabetikere vaksinerer seg mot influensa før starten av influensasesongen.
Lungesykdom
Personer med astma og kols kan utvikle livstruende komplikasjoner fra influensa, som for eksempel lungebetennelse eller akutt bronkitt. Det anbefales at astmatikere vaksinerer seg før toppen av influensa sesongen.